Jugend debattiert international

Jugend debattiert international je školská súťaž v nemeckom jazyku, ktorá sa koná v Estónsku, Lotyšsku, Litve, Poľsku, Rusku (Moskva a Petrohrad), Česku, na Ukrajine v Maďarsku, Slovinsku a na Slovensku.

Zriaďovateľmi projektu sú Goetheho inštitút, nadácia „Pamäť, zodpovednosť a budúcnosť“ (Stiftung »Erinnerung, Verantwortung und Zukunft«), Verejnoprospešná nadácia Hertie, (Gemeinnützige Hertie-Stiftung) a Centrála pre zahraničné školstvo (Zentralstelle für das Auslandsschulwesen). 

 Súťaž 
V školskom roku 2015/16 sa na súťaži zúčastnilo viac ako 2 300 žiakov na 157 školách. Na týchto školách sa projekt integruje do vyučovania. Špeciálne vyškolení učitelia učia žiakov debatovať a organizujú s nimi debaty. Žiaci medzi sebou debatujú najprv na úrovni školy a regiónu, najlepší postúpia do národného kola a nakoniec do medzinárodného finále. Toho sa zúčastňujú všetci žiaci zo všetkých krajín projektu, ktorí sa umiestnili na prvom a druhom mieste v národnom kole. Od IV. Medzinárodného finále v Berlíne v roku 2010 podporujú víťazi spolkovej súťaže Jugend debattiert v Nemecku účastníkov ako mentori.

 Štruktúra a hodnotenie debát 
Vždy štyria žiaci, dvaja za a dva proti, debatujú spolu 24 minút po nemecky o spoločensko-politicky relevantných témach (napr. „Má byť Turecko prijaté do Európskej únie?“) Formát debaty je pritom presne daný: na začiatok má každý debatujúci dvojminútový priestor bez prerušovania, počas ktorého môže prezentovať svoju pozíciu, potom nasleduje 12-minútová voľná diskusia - samotná fáza argumentácie – a na záver má každý účastník čas jednu minútu pre záverečný prejav v zmysle vedenej debaty. Externý moderátor nie je prítomný. Na školskej úrovni sa debatuje predovšetkým o témach z každodenného života školy, na vyšších stupňoch súťaže potom z oblasti politiky, základných a ľudských práv, histórie (predovšetkým spracovanie historickej skúsenosti s bezprávím) a Európy.

Debatu hodnotí troj- až päťčlenná porota, ktorá prideľuje body. Hodnotí výkon každého účastníka podľa štyroch kritérií: vecné znalosti, vyjadrovacia schopnosť, schopnosť viesť rozhovor a presvedčivosť. Znalosti nemčiny debatujúcich sa nehodnotia.http://www.jugend-debattiert.eu/idee/die-debatte/

 História 
Jugend debattiert international sa po prvý raz konalo v roku v Poľsku a v Česku. Od roku 2006 sa na súťaži zúčastňujú aj školy v Estónsku, Litve, Lotyšsku a na Ukrajine. V roku 2009 začal projekt po dvojročnej pilotnej fáze na školách v Moskve a Petrohrade a v školskom roku 2010/11 sa rozšíril do Maďarska. Od roku 2016 sa do projektu zapoja aj Slovensko a Slovinsko.

Prehľad: medzinárodné finále
 Finálové podujatie  Téma debaty  Záštita/čestný hosť  Víťaz I. Medzinárodné finále Praha (Česko) 5.10.2007  „Má byť v EU popieranie genocídy trestné?“  Václav Havel, bývalý prezident Česka / Wolfgang Thierse, viceprezident nemeckého Bundestagu  Jakub Štefela, Liberec (Česko) a Peer Klüßendorf, Rostock (Nemecko) II. Medzinárodné finále Varšava (Poľsko), 24.10.2008  „Mali by sa národné učebnice dejepisu na školách nahradiť jednou spoločnou európskou učebnicou?“  Bronisław Komorowsky, maršálek Sejmu Poľskej republiky / Gerda Hasselfeldt, viceprezidentka nemeckého Bundestagu  Barbara Wasilewska, Varšava (Poľsko) a Wiebke Neelsen, Wismar (Nemecko) III. Medzinárodné finále Praha (Česko), 26.2.2010  „Má byť 23. august vyhlásený za celoeurópsky deň spomienky na obete totalitárnych a autoritárnych režimov?“  Václav Havel, bývalý prezident Česka / Petra Pau, viceprezidentka nemeckého Bundestagu  Jitka Rutrlová, Praha (Česko) a Maximilian Behrens, Münster (Nemecko) IV. Medzinárodné finále Berlín (Nemecko), 12.11.2010  „Má Google Street View zmapovať všetky európske veľkomestá?“  Čestný hosť: štátny tajomník Harro Semmler, riaditeľ nemeckého Bundestagu  Irina Avdeeva, Moskva (Rusko) V. Medzinárodné finále Kyjev (Ukrajina), 21.10.2011  „Majú všetky krajiny Európy zákonne stanoviť, že v dohľadnej dobe prestanú využívať atómovú energiu?“  Vitalij Kličko / Hans-Jürgen Heimsoeth, veľvyslanec Spolkovej republiky Nemecko na Ukrajine  Annett Lymar, Viljandi (Estónsko) VI. Medzinárodné finále Vilnius (Litva), 19.10.2012  „Majú sa „prejavy nenávisti“ voči náboženstvám trestne stíhať v celej Európe?“  Emanuelis Zingeris, predseda zahraničného výboru Litvy  Gréta Szabó, Budapešť (Maďarsko) VII. Medzinárodné finále Budapešť (Maďarsko), 18.10.2013  „Majú sa bojkotovať veľké športové podujatia v prípade, ak usporiadateľská krajina porušuje ľudské práva?“  Záštitu prevzal: Viktor Kassai, maďarský futbalový rozhodca a Svetový rozhodca roku 2011  Dominika Perlínová, Praha (Česko) VIII. Medzinárodné finále Varšava (Poľsko), 17.10.2014  „Majú sa zakázať extrémistické strany?“  Záštitu prevzal: Władysław Bartoszewski, štátny tajomník, splnomocnenec premiérky pre medzinárodný dialóg  Anastasija Minitš, Tallinn (Estónsko) IX. Medzinárodné finále Riga (Lotyšsko), 23.10.2015  „Majú členské krajiny Rady Európy každoročne prijať minimálnu kvótu utečencov?“  Záštitu prevzal: Andris Bērzinš, bývalý prezident Lotyšska  Anna Ryan, Budapešť (Maďarsko) X. Medzinárodné finále Praha (Česko), 23.09.2016  „Má štátom organizovaný doping viesť k vylúčeniu krajiny z medzinárodných súťaží?“  Záštitu prevzal: Karel Schwarzenberg, bývalý český minister zahraničia  Khoi Nguyen, Praha (Česko)

 Podporovatelia projektu 
Projekt má aj lokálnu podporu, v Poľsku je to Nadácia pre nemecko-poľskú spoluprácu, v Česku Nemecko-český fond pre budúcnosť. Na Ukrajine podporuje projekt Nadácia Klitschko, v Litve Litovské informačné a technické centrum pre žiakov a v Maďarsku Nadácia Hannsa Seidela, E.ON Hungária, Audi Akadémia, Samospráva maďarských Nemcov a Nadácia Konrada Adenauera. Jugend debattiert international je doteraz jedinou medzinárodnou rečníckou súťažou pre žiakov v nemeckom jazyku. Má prispieť k tomu, aby mladí ľudia v strednej a východnej Európe dokázali svoje postoje a názory obsahovo fundovane a presvedčivo obhájiť a súčasne má podporiť nemecký jazyk ako médium debaty. Predmetom súťaže je debatovanie po nemecky na témy z oblasti každodenného školského života, základných práv, histórie (predovšetkým spracovanie historickej skúsenosti s bezprávím) a Európy. Projekt je určený pre žiakov od 10. ročníka (2. ročníka stredných škôl), ktorí majú znalosti nemčiny minimálne na úrovni B2 podľa Spoločného európskeho referenčného rámca pre jazyky. http://www.jugend-debattiert.eu/

 Referencie 

 Externé odkazy 
 Jugend debattiert
 Jugend debattiert international

Kategória:Rétorika
Kategória:Jazykové súťaže
Kategória:Nemčina